Παλιά Πόλη του Βρότσουαφ

Η **Παλιά Πόλη του Βρότσουαφ** () είναι η παλαιότερη συνοικία της αριστερής όχθης του Βρότσουαφ, στην Πολωνία, η οποία δημιουργήθηκε τον 13ο αιώνα. Περιβάλλεται από την τάφρο της πόλης, ένα απομεινάρι του σύνθετου συστήματος οχυρών, βασισμένο σε μεγάλο βαθμό σε φυσικά και τεχνητά τμήματα του ποταμού Όντερ και του ποταμού Οουάβα που ρέουν προς αυτήν. Η ζώνη πρασίνου κατά μήκος της τάφρου (και παραπέρα κατά μήκος του Όντερ) ονομάζεται Περίπατος της Παλιάς Πόλης. 

Το κέντρο της Παλιάς Πόλης είναι η ιστορική Πλατεία της Αγοράς (Rynek), με πολλές κατοικίες, το Παλιό και το Νέο Δημαρχείο (Ratusz). Υπάρχουν πολλά ιστορικά αξιοθέατα στις γύρω περιοχές, όπως η Αγορά του Αλατιού, η Εκκλησία της Αγίας Ελισάβετ, ο Καθεδρικός Ναός της Αγίας Μαρίας Μαγδαληνής και πολλά μνημεία. Στο βόρειο τμήμα της Παλιάς Πόλης βρίσκεται η κύρια πανεπιστημιούπολη του Πανεπιστημίου του Βρότσουαφ με την Πλατεία του Πανεπιστημίου, και στην αντίθετη, νότια, πλευρά, βρίσκεται η διάσημη Συνοικία των Τεσσάρων Δογμάτων. Η Εκκλησία των Αγίων Χέντβιγκ και Κλάρα δίπλα στην Πλατεία Νάνκιερ είναι το μαυσωλείο πολλών κυβερνώντων της Σιλεσίας, συμπεριλαμβανομένων του Ερρίκου Γ΄, του Ερρίκου Ε΄, του Ερρίκου ΣΤ΄ και της Άννας της Βοημίας.

Η Παλιά Πόλη (Stare Miasto) είναι ένα από τα επίσημα εθνικά Ιστορικά Μνημεία της Πολωνίας (*Pomnik historii*), όπως ορίστηκε στις 16 Σεπτεμβρίου 1994. Η καταχώρισή της διατηρείται από το Συμβούλιο Εθνικής Κληρονομιάς της Πολωνίας. Η Παλιά Πόλη αποτελεί μέρος της διοικητικής περιφέρειας της πόλης, η οποία ονομάζεται επίσης «Stare Miasto», αν και καλύπτει μια ευρύτερη περιοχή από την ίδια την Παλιά Πόλη.

## Ιστορία
Το παλαιότερο μέρος του Βρότσουαφ είναι το Όστρουφ Τούμσκι, το οποίο κατοικείται τουλάχιστον από τον 9ο αιώνα (τώρα αποτελεί μέρος της περιοχής του κέντρου της πόλης), και οι συνοδευτικές εκμεταλλεύσεις στην δεξιά και αριστερή όχθη του ποταμού Όντερ ιδρύθηκαν σύντομα. Ήδη τον 12ο αιώνα, υπήρχε μια πλατεία της αγοράς στην αριστερή όχθη του ποταμού (στην περιοχή της σημερινής Πλατείας της Αγοράς και της Πλατείας Νάνκιερ). Οι περιοχές βόρεια της σημερινής Πλατείας Νάνκιερ και της οδού Πανεπιστημίου (*Uniwersytecka*) ανήκαν στη δικαιοδοσία του πρίγκιπα και δεν ήταν μέρος της μεταγενέστερης ιδρυτικής πόλης. Οι άρχοντες Πιαστ εγκατέστησαν εκεί Εβραίους, ίδρυσαν μοναστήρια και είχαν τα δικά τους αρχοντικά.
μικρογραφία|Το Μπρέσλαου το 1660.
Τον 13ο αιώνα, η πόλη ήταν υπό το καθεστώς των Δικαιωμάτων του Μαγδεβούργου και υπάρχουν αντιφατικές απόψεις των επιστημόνων σχετικά με την σειρά της χωροταξικής ανάπτυξης της πόλης. Μικρές πληροφορίες παρέχονται από διάφορα αρχεία της θεμελίωσης, των αφιερώσεων των ενοριακών εκκλησιών (Αγίου Αδαλβέρτου, Αγίου Αντρέα και Αγίας Ελισάβετ), καθώς και από αρχαιολογικές ανασκαφές. Οι πρώτες κατοικίες χτίστηκαν κατά τη διάρκεια της βασιλείας του Ερρίκου Α΄ του Γενειοφόρου, πιθανότατα μετά το 1212. Δύο οικισμοί που δημιουργήθηκαν στο ορθογώνιο γεωμετρικό πλέγμα δημιουργήθηκαν με αυτόν τον τρόπο: ο *Skultetas* το 1214 και ο *Civitas Wratislaviensis* (η πόλη της Βρότσουαφ) το 1226, και ο *Novum Forum* (Νέα Αγορά) που υπάρχει από το 1230. Τα όρια δικαιοδοσίας των οικισμών ήταν πιθανότατα καθορισμένα από την σημερινή οδό Σέφσκα (*Szewska*). Μια άλλη υπόθεση λέει ότι με την ίδρυση της σημερινής Πλατείας της Αγοράς, η πόλη οριοθετήθηκε μέσα στον ποταμό Φόσα, όπου υπάρχει ακόμα σήμερα, και αργότερα μειώθηκε προσωρινά.

Κατά τη διάρκεια της μογγολικής εισβολής το 1241, οι οικισμοί καταστράφηκαν και ξαναχτίστηκαν με σε νέα τοποθεσία, ενώνοντάς τους σε μια πόλη και περιβάλλοντας τους με μία αμυντική περίμετρο που τρέχει στην γραμμή της σημερινής Τράσα W-Z. Πιθανότατα η σύνδεση των προηγουμένως οριοθετημένων πόλεων προκάλεσε διαταραχή του γεωμετρικού πλέγματος μεταξύ της Πλατείας της Αγοράς και του Νόβι Τάργκ. Ήδη το 1261, η πόλη επεκτάθηκε σε μια νέα εξωτερική Φόσα, και το 1263 ιδρύθηκε μια ανεξάρτητη Νέα Πόλη (*Nowe Miasto*), που ενσωματώθηκε στην κύρια πόλη το 1327.

Μικρές επεκτάσεις της περιοχής της πόλης έγιναν όταν επεκτάθηκαν τα οχυρώματα. Μόνο όταν πάρθηκε η απόφαση να τα κατεδαφίσουν το 1808, το Βρότσουαφ επεκτάθηκε πέρα από την Παλιά και Νέα Πόλη.

Κατά τη διάρκεια του Β΄ Παγκοσμίου Πολέμου, η Παλιά και Νέα Πόλη υπέστησαν σοβαρές ζημιές. Κατά τη διάρκεια της ανακατασκευής, η έμφαση δόθηκε, για ιδεολογικούς λόγους, στην διατήρηση αντικειμένων από την γοτθική εποχή, δηλαδή από την εποχή της κυριαρχίας των Πιαστ. Πολλά άλλα κατεστραμμένα αλλά νεότερα κτίρια κατεδαφίστηκαν για να παρθούν τα τούβλα. Εκτός από τις γοτθικές εκκλησίες, η ανακατασκευή επικεντρώθηκε πρώτα στην περιοχή της Πλατείας της Αγοράς, με στόχο την αποκατάσταση της περιοχής από τις αρχές του 19ου αιώνα.

Σήμερα, και οι δύο πρώην πόλεις έχουν το καθεστώς του οσιέντλε της Παλιάς Πόλης, η οποία περιλαμβάνει επίσης το Όστρουαφ Τούμσκι και το σύμπλεγμα των ανατολικών νησιών του Όντερ.

## Εικόνες

Αρχείο:Wrocław Palace 2009.jpg|εναλλ.=Royal Palace, Wrocław|Βασιλικό Παλάτι, Βρότσουαφ.
Αρχείο:Synagoge zum Weißen Storch Fotografin Isabelle Knispel.jpg|εναλλ.=White Stork Synagogue|Συναγωγή Λευκών Πελαργών.
Αρχείο:Opera, Breslavia, Polonia, 2017-12-20, DD 23-25 HDR.jpg|εναλλ.=Wrocław Opera|Όπερα του Βρότσουαφ.
Αρχείο:PL-Breslau-Markthalle-1.jpg|εναλλ.=Wrocław Market Hall|Κεντρική Αγορά του Βρότσουαφ.
Αρχείο:Wrocław-_Mała_Iglica.JPG|εναλλ.=Mała Iglica, commemorating repressed Jewish population|Μικρή Ιγκλίτσα, για να τιμήσει τον καταπιεσμένο εβραϊκό πληθυσμό.
Αρχείο:Wroclaw-sculpture-Amor-on-Pegasus.jpg|εναλλ.=Cupid on the Pegasus sculpture|Άγαλμα *[[Κούπιντο στον Πήγασο]].*
Αρχείο:Wrocław_-_Pomnik_Aleksandra_Fredry_we_Wrocławiu.jpg|εναλλ.=Aleksander Fredro Monument|Μνημείο του Αλεξάντερ Φρέντρο
Αρχείο:Sw_Maciej_Jan_Nepomucen.jpg|εναλλ.=Statue of John of Nepomuk|Μνημείο του Ιωάννη του Νεπόμουκ.
Αρχείο:Jatki_Wrocławskie_e83.jpg|εναλλ.=Memorial to Slaughtered Animals|Μνημείο για τα Σφαγμένα Ζώα.
Αρχείο:1951viki_Uniwersytet_Wrocławski_-_Gmach_Główny_z_Szermierzem._Foto_Barbara_Maliszewska.jpg|εναλλ.=Fencer sculpture next to the University main building|Γλυπτό ξιφομάχου δίπλα στο κτίριο του Πανεπιστημίου.
Αρχείο:PL_DW_Wroclaw_town_hall.jpg|Παλιό Δημαρχείο του Βρότσουαφ.
Αρχείο:St_Maria_Magdalena_Church_(202650167_cropped).jpeg|εναλλ.=St Mary Magdalene Church|Εκκλησία της Αγίας Μαρίας Μαγδαληνής.
Αρχείο:Wroclaw-_Kosciol_sw._Elzbiety.jpg|εναλλ.=St Elizabeth's Church|Εκκλησία της Αγίας Ελισάβετ.
Αρχείο:Wroclaw-CorpusChristiChurch-164.JPG|εναλλ.=Corpus Christi Church|Εκκλησία του Χριστού.
Αρχείο:6035vik_Panorama_Wrocławia_z_wieży_Sky_Tower._Foto_Barbara_Maliszewska.jpg|εναλλ.=St Dorothea Church|Εκκλησία της Αγίας Δωροθέας.


## Παραπομπές


## Εξωτερικοί σύνδεσμοι

* Δορυφορική φωτογραφία της Παλιάς Πόλης από τους Χάρτες Google.

Κατηγορία:Αξιοθέατα στο Βρότσουαφ
Κατηγορία:Ιστορικές συνοικίες στην Πολωνία
Κατηγορία:Αντικείμενα πολιτιστικής κληρονομιάς στην Πολωνία
Κατηγορία:Ιστορία του Βρότσουαφ